Προτάσεις του γενικού εισαγγελέα Geelhoed της 23ης Ιανουαρίου 2001. - VauDe Sport GmbH & Co. KG κατά Oberfinanzdirektion Koblenz. - Αίτηση για την έκδοση προδικαστικής αποφάσεως: Hessisches Finanzgericht, Kassel - Γερμανία. - Κοινό Δασμολόγιο - Δασμολογικές κλάσεις - Κατάταξη στη Συνδυασμένη Ονοματολογία - Φορητό παιδικό κάθισμα πλάτης. - Υπόθεση C-288/99.



Συλλογή της Νομολογίας του Δικαστηρίου 2001 σελίδα I-03683



Προτάσεις του γενικού εισαγγελέα

1. Η παρούσα υπόθεση αφορά τη δασμολογική κατάταξη ενός είδους που έχει δηλωθεί ως φορητό παιδικό κάθισμα πλάτης. Το αιτούν δικαστήριο ερωτά ειδικότερα αν οι λέξεις «και παρόμοια» στον κωδικό ΣΟ 4202 του Κοινού Δασμολογίου έχει την έννοια ότι το περιγραφόμενο ως φορητό παιδικό κάθισμα πλάτης είδος εμπίπτει στον κωδικό αυτόν ή πρέπει, σύμφωνα με τον γενικό κανόνα 3β που περιλαμβάνει «άλλα έτοιμα υφαντουργικά είδη», να υπαχθεί στον κωδικό ΣΟ 6307 ή σε άλλο κωδικό ΣΟ - συγκεκριμένα στους κωδικούς ΣΟ 9401 ή 7616.

Ι - Οι εφαρμοστέες διατάξεις

2. Κατά το εθνικό δικαστήριο, οι σχετικές διατάξεις του Κοινού Δασμολογίου περιέχονται στον κανονισμό (ΕΚ) 1359/95 της Επιτροπής, της 13ης Ιουνίου 1995, που τροποποιεί τα παραρτήματα Ι και ΙΙ του κανονισμού (ΕΟΚ) 2658/87 του Συμβουλίου, για τη δασμολογική και στατιστική ονοματολογία και το Κοινό Δασμολόγιο, και ο οποίος καταργεί τον κανονισμό (ΕΟΚ) 802/80 (EE 1995, L 142, σ. 1).

3. Οι δασμολογικές κλάσεις που λαμβάνει υπόψη το εθνικό δικαστήριο έχουν, καθόσον ενδιαφέρει εν προκειμένω, ως εξής:

4. Κλάση 4202

«4202 Μπαούλα, βαλίτσες και βαλιτσάκια, στα οποία περιλαμβάνονται και τα βαλιτσάκια για είδη καλλωπισμού και τα βαλιτσάκια για έγγραφα, οι χαρτοφύλακες γενικά, θήκες για ματογυάλια, θήκες για κυάλια, για φωτογραφικές και κινηματογραφικές μηχανές, για μουσικά όργανα ή όπλα και παρόμοια. Σάκοι ταξιδιού, θήκες για είδη καλλωπισμού, σάκοι ράχης, σακίδια χεριού, σάκοι για ψώνια, πορτοφόλια για χαρτονομίσματα και κέρματα, θήκες για επισκεπτήρια, τσιγαροθήκες, καπνοσακκούλες, θήκες εργαλείων, σάκοι για είδη αθλητισμού, κουτιά για φιαλίδια ή κοσμήματα, κουτιά πούδρας, θήκες για τιμαλφή και παρόμοια, από δέρμα φυσικό ή ανασχηματισμένο, από φύλλα πλαστικών υλών, από υφαντικές ύλες, από βουλκανισμένη κυτταρίνη ή από χαρτόνι ή καλυμμένα, εξ ολοκλήρου ή κατά μεγαλύτερο μέρος, από αυτές τις ίδιες ύλες ή από χαρτί:

- Μπαούλα, βαλίτσες και βαλιτσάκια, στα οποία περιλαμβάνονται και τα βαλιτσάκια για είδη καλλωπισμού και τα βαλιτσάκια για έγγραφα, οι χαρτοφύλακες γενικά και παρόμοια.

4202 92 - - Με εξωτερική επιφάνεια από φύλλα πλαστικών υλών ή από υφαντικές ύλες

[...]

- - - Από υφαντικές ύλες

4202 92 91 - - - - Σάκοι ταξιδιού, θήκες για είδη καλλωπισμού, σάκοι ράχης και σάκοι για είδη αθλητισμού

4202 92 98 - - - - Άλλα

4202 99 00 - - Άλλα.»

5. Κλάση 6307

«6307 Άλλα έτοιμα είδη στα οποία περιλαμβάνονται και τα αχνάρια για ενδύματα (πατρόν):

6307 10 - Υφάσματα για τον καθαρισμό πατωμάτων, πιατόπανα, ξεσκονιστήρια τύπου δέρματος και παρόμοια είδη καθαρισμού:

[...]

6307 20 - Σωσίβιες ζώνες και σωβίβια γιλέκα

6307 90 - Άλλα:

6307 90 10 - - λεκτά

- - Άλλα:

6307 90 91 - - - Αποπίλημα

6307 90 99 - - - Άλλα.»

6. Κλάση 7616

«7616 Άλλα τεχνουργήματα από αργίλιο:

7616 10 00 - Καρφιά κάθε είδους, συνδετήρες μυτεροί, κοχλίες, βίδες, περικόχλια (παξιμάδια) κοχλιωτά άγκιστρα, καζανόκαρφα (πριτσίνια), κοπίλιες, σφήνες, περόνες σύνδεσης, παρακύκλοι (ροδέλες) και παρόμοια είδη·

7616 90 - Άλλα:

7616 90 10 - - Βελόνες πλεξίματος και βελονάκια

7616 90 30 - - Μεταλλικά υφάσματα, πλέγματα και δικτυωτά

- - Άλλα:

7616 90 91 - - - Με απλή χύτευση ή σε τύπους

7616 090 99 - - - Άλλα.»

7. Κλάση 9401

«9401 Καθίσματα (με εξαίρεση εκείνα της κλάσης 9402), έστω και αν μετατρέπονται σε κρεβάτια, και τα μέρη τους

9401 10 - Καθίσματα των τύπων που χρησιμοποιούνται για οχήματα αέρος

[...]

9401 20 00 - Καθίσματα των τύπων που χρησιμοποιούνται για τα αυτοκίνητα οχήματα

9401 30 - Καθίσματα περιστρεφόμενα με ρυθμιζόμενο ύψος:

[...]

9401 40 00 - Καθίσματα άλλα από το υλικό κατασκήνωσης (κάμπινγκ) ή κήπου που μετατρέπονται σε κρεβάτια

9401 50 00 - Καθίσματα από καλάμι rotin, από λυγαριά, από μπαμπού ή από παρόμοιες ύλες:

- Άλλα καθίσματα με σκελετό από ξύλο

[...]

- Άλλα καθίσματα με σκελετό από μέταλλο:

9401 71 00 - - αραγεμισμένα

9401 79 00 - - Άλλα

9401 80 00 - Άλλα καθίσματα

9401 90 - Μέρη:

[...]».

8. Οι σχετικοί με την παρούσα υπόθεση γενικοί κανόνες για την ερμηνεία της Συνδυασμένης Ονοματολογίας (στο εξής: ΣΟ) που διατυπώνονται στο τμήμα Ι, τίτλος Ι, μέρος Α, έχουν ως εξής:

«Η κατάταξη των εμπορευμάτων στη Συνδυασμένη Ονοματολογία πραγματοποιείται σύμφωνα με τις παρακάτω αρχές:

1. Το κείμενο των τίτλων των τμημάτων των κεφαλαίων ή των υποκεφαλαίων θεωρείται ότι έχει μόνον ενδεικτική αξία, δεδομένου ότι η κατάταξη καθορίζεται νόμιμα σύμφωνα με το κείμενο των κλάσεων και των σημειώσεων των τμημάτων ή των κεφαλαίων και σύμφωνα με τους παρακάτω κανόνες, εφόσον αυτοί δεν είναι αντίθετοι προς το κείμενο των εν λόγω κλάσεων και σημειώσεων:

2. α) Κάθε αναφορά σε ένα είδος μέσα σε ορισμένη κλάση καλύπτει το είδος αυτό, έστω και αν δεν είναι πλήρες ή τελειωμένο, με την προϋπόθεση ότι, στην κατάσταση που παρουσιάζεται, εμφανίζει τα ουσιώδη χαρακτηριστικά του πλήρους ή του τελειωμένου είδους. Καλύπτει επίσης το πλήρες ή τελειωμένο είδος ή αυτό που θεωρείται [ως] τέτοιο, βάσει των προηγουμένων διατάξεων, στην περίπτωση που αυτό παρουσιάζεται ασυναρμολόγητο ή αποσυναρμολογημένο.

β) Κάθε αναφορά σε μια ύλη μέσα σε ορισμένη κλάση καλύπτει την ύλη αυτή είτε σε αμιγή κατάσταση είτε αναμεμειγμένη ή και συνδυασμένη με άλλες ύλες. Επίσης, κάθε αναφορά σε τεχνουργήματα από ορισμένη ύλη καλύπτει τα τεχνουργήματα που αποτελούνται εξ ολοκλήρου ή μερικώς από την ύλη αυτή. Η κατάταξη των αναμιγμένων αυτών προϊόντων ή των συνθέτων αυτών ειδών γίνεται σύμφωνα με τις αρχές που αναφέρονται στον κανόνα 3.

3. Όταν εμπορεύματα πρέπει, εκ πρώτης όψεως, να καταταγούν σε δύο ή περισσότερες κλάσεις, σε εφαρμογή του κανόνα 2β ή σε κάθε άλλη περίπτωση, η κατάταξη γίνεται σύμφωνα με τα παρακάτω:

α) η περισσότερο εξειδικευμένη κλάση πρέπει να έχει προτεραιότητα έναντι των κλάσεων με γενικότερο περιεχόμενο. Εντούτοις, όταν δύο ή περισσότερες κλάσεις καλύπτουν κάθε μία ένα μόνο τμήμα των υλών που αποτελούν ένα αναμιγμένο προϊόν ή ένα σύνθετο είδος ή ένα μόνο τμήμα των ειδών, στην περίπτωση εμπορευμάτων που παρουσιάζονται σε σύνολα συσκευασμένα για τη λιανική πώληση, αυτές οι κλάσεις πρέπει να θεωρούνται, σε σχέση με αυτό το προϊόν ή αυτό το είδος, ως εξίσου εξειδικευμένες, έστω και αν μία από αυτές δίνει μια περισσότερο ακριβή ή περισσότερο πλήρη περιγραφή·

β) τα αναμιγμένα προϊόντα, τα τεχνουργήματα και τα είδη που αποτελούνται από διάφορες ύλες ή προκύπτουν από τη συναρμολόγηση διαφόρων αντικειμένων, καθώς και τα εμπορεύματα που παρουσιάζονται σε σύνολα συσκευασμένα για τη λιανική πώληση, στα οποία η κατάταξη δεν μπορεί να γίνει με εφαρμογή του κανόνα 3α, κατατάσσονται σύμφωνα με την ύλη ή το είδος που δίνει σε αυτά τον ουσιώδη τους χαρακτήρα όταν είναι δυνατός αυτός ο καθορισμός·

γ) στις περιπτώσεις που η κατάταξη του εμπορεύματος δεν μπορεί να γίνει σύμφωνα με τον κανόνα 3α ή 3β, τότε αυτό κατατάσσεται στην τελευταία κατά σειρά αρίθμησης κλάση μεταξύ των κλάσεων που μπορούν έγκυρα να ληφθούν υπόψη.

[...]

6. Η κατάταξη των εμπορευμάτων σε διακρίσεις μιας και της αυτής κλάσης καθορίζεται νόμιμα σύμφωνα με το κείμενο των διακρίσεων αυτών και των σημειώσεων των διακρίσεων, καθώς και αναλογικά (mutatis mutandis) σύμφωνα με τους παραπάνω κανόνες, δεδομένου ότι μπορούν να συγκριθούν μόνο οι διακρίσεις του αυτού επιπέδου. Εκτός αντιθέτων διατάξεων, για τους σκοπούς του κανόνα αυτού εφαρμόζονται επίσης οι σημειώσεις των τμημάτων των κεφαλαίων.»

9. εραιτέρω, σημασία για την απάντηση στα ερωτήματα που υποβλήθηκαν στο Δικαστήριο έχουν οι ακόλουθες σημειώσεις στα τμήματα και τα κεφάλαια της ΣΟ, όπως το κείμενό τους έχει εφαρμογή στην παρούσα υπόθεση:

10. Η σημείωση 7 του τμήματος ΧΙ, που επιγράφεται «Υφαντικές ύλες και τεχνουργήματα από αυτές τις ύλες», ορίζει τα εξής:

«Στο τμήμα αυτό θεωρούνται ως "έτοιμα":

[...]

ε) τα είδη τα ενωμένα με ραφή, συγκόλληση ή άλλο τρόπο (με εξαίρεση τα τεμάχια του ίδιου υφάσματος που είναι ενωμένα στα άκρα με τρόπο ώστε να σχηματίζουν ένα τεμάχιο μεγαλύτερου μήκους, καθώς επίσης και τα τεμάχια που αποτελούνται από δύο ή περισσότερα υφάσματα, το ένα πάνω στο άλλο, σε ολόκληρη την επιφάνειά τους και είναι ενωμένα έτσι μεταξύ τους, έστω και με παρεμβολή μιας ύλης παραγεμίσματος)

[...]».

11. Η σημείωση 1 του κεφαλαίου 63, με τίτλο «Άλλα έτοιμα υφαντουργικά είδη, συνδυασμοί, μεταχειρισμένα ενδύματα και άλλα μεταχειρισμένα είδη και ράκη», που αποτελεί μέρος του προαναφερθέντος τμήματος ΧΙ της ΣΟ, διευκρινίζει τα εξής:

«Το τμήμα Ι, που περιλαμβάνει είδη από οποιοδήποτε ύφασμα, εφαρμόζεται μόνο στα έτοιμα είδη.»

12. Η σημείωση 2 του κεφαλαίου 94 της ΣΟ, με τίτλο «Έπιπλα, έπιπλα ιατροχειρουργικά. Είδη κλινοστρωμνής και παρόμοια. Συσκευές φωτισμού που δεν κατονομάζονται ή δεν περιλαμβάνονται αλλού. Λάμπες-ρεκλάμες, φωτεινά σήματα, φωτεινές ενδεικτικές πινακίδες και παρόμοια είδη. ροκατασκευές», που αποτελεί μέρος του τμήματος ΧΧ «Εμπορεύματα και προϊόντα διάφορα», έχει ως εξής:

«Τα είδη (άλλα από τα μέρη) που αναφέρονται στις κλάσεις 9401 μέχρι 9403 πρέπει να είναι κατασκευασμένα για να τοποθετούνται στο δάπεδο.

Εξακολουθούν εντούτοις να περιλαμβάνονται στις κλάσεις αυτές, έστω και αν είναι κατασκευασμένα για να κρεμιούνται, να στερεώνονται στον τοίχο ή να τοποθετούνται το ένα πάνω στο άλλο:

[...]

β) τα καθίσματα και τα κρεβάτια.»

13. Ορισμένες επίσης από τις επεξηγηματικές σημειώσεις του εναρμονισμένου συστήματος περιγραφής και κωδικοποιήσεως των εμπορευμάτων του Διεθνούς Συμβουλίου Τελωνειακής Συνεργασίας (στο εξής: επεξηγηματικές σημειώσεις ΕΣ) μπορούν να ληφθούν υπόψη για την απάντηση στα ερωτήματα που μας υποβλήθηκαν. Συναφώς, πρόκειται ιδίως για τις ακόλουθες επεξηγηματικές σημειώσεις.

14. - Γενικός κανόνας 3α, επεξηγηματική σημείωση ΕΣ, σημείο IV, στοιχείο β:

«Όταν τα προϊόντα ανταποκρίνονται σε περιγραφή που τα προσδιορίζει σαφέστερα, η περιγραφή αυτή είναι πιο εξειδικευμένη από αυτή κατά την οποία ο προσδιορισμός είναι λιγότερο πλήρης.»

15. - Γενικός κανόνας 3α, επεξηγηματική σημείωση ΕΣ, σημείο VIII:

«Το γνώρισμα που προσδιορίζει τον χαρακτήρα ενός προϊόντος διαφέρει ανάλογα με το είδος του προϊόντος. αραδείγματος χάρη, ο χαρακτήρας ενός προϊόντος μπορεί να προκύπτει από το είδος και τα χαρακτηριστικά κατασκευής της ύλης ή των συστατικών μερών, από το μέγεθός τους, τον όγκο τους, το βάρος τους, την αξία τους ή τη σπουδαιότητά τους σε σχέση με τη χρησιμοποίηση του προϊόντος.»

16. Σύμφωνα με τις επεξηγηματικές σημειώσεις ΕΣ για το κεφάλαιο 42 ΣΟ, το κεφάλαιο αυτό περιλαμβάνει:

«κυρίως εμπορεύματα από δέρμα φυσικό ή ανασχηματισμένο. άντως οι κλάσεις 42 01 και 42 02 περιλαμβάνουν και ορισμένα είδη από διαφορετική από δέρμα ύλη και τα οποία εμπίπτουν στις ανάλογες μορφές δραστηριότητας του τομέα της βυρσοδεψίας [...]».

17. Κατά το σημείο 17 των επεξηγηματικών σημειώσεων ΕΣ για την κλάση 6307 ΣΟ, στην κλάση αυτή εμπίπτουν:

«φορητά λίκνα και παρόμοια είδη για τη μεταφορά παιδιών».

18. Σύμφωνα με το γράμμα των επεξηγηματικών σημειώσεων ΕΣ για το κεφάλαιο 94 ΣΟ, στο κεφάλαιο αυτό νοούνται ως έπιπλα:

«Τα διάφορα κινητά αντικείμενα τα οποία δεν καλύπτονται από ακριβέστερη περιγραφή σε άλλη κλάση της ονοματολογίας και τα οποία τοποθετούνται στο δάπεδο και χρησιμοποιούνται κυρίως ως αντικείμενα ημερήσιας χρήσεως για τον εξοπλισμό κατοικιών [...] αυτοκινήτων οχημάτων [...] και παρόμοιων μεταφορικών μέσων [...]».

19. Κατά τις επεξηγηματικές σημειώσεις ΕΣ για την κλάση 9401 ΣΟ, στην κλάση αυτή εμπίπτουν, μεταξύ άλλων, και καθίσματα για παιδιά στα οποία περιλαμβάνονται ειδικά καθίσματα αυτοκινήτων.

20. Ενώ εκκρεμούσε ήδη η προσφυγή της κύριας δίκης, εκδόθηκε ο κανονισμός (ΕΚ) 1529/1999 της Επιτροπής, της 13ης Ιουλίου 1999, για την κατάταξη εμπορευμάτων στη συνδυασμένη ονοματολογία (EE 1999, L 178, σ. 10).

21. Ο κανονισμός αυτός έχει ως εξής:

«Άρθρο 1

Το εμπόρευμα που περιγράφεται στη στήλη 1 του προσαρτημένου πίνακα του παραρτήματος κατατάσσεται στη συνδυασμένη ονοματολογία στον αντίστοιχο κωδικό ΣΟ που σημειώνεται στη στήλη 2 του εν λόγω πίνακα.

Άρθρο 2

Υπό την επιφύλαξη των μέτρων που ισχύουν στην Κοινότητα σχετικά με το σύστημα διπλού ελέγχου και εκείνα της εκ των προτέρων και εκ των υστέρων κοινοτικής επιτήρησης των υφαντουργικών προϊόντων κατά την εισαγωγή στην Κοινότητα, οι δεσμευτικές δασμολογικές πληροφορίες που παρέχονται από τις τελωνειακές αρχές των κρατών μελών σχετικά με την κατάταξη των εμπορευμάτων στην τελωνειακή ονοματολογία και δεν είναι πλέον σύμφωνες με τον παρόντα κανονισμό, μπορούν να συνεχίσουν να αποτελούν αντικείμενο επίκλησης από τον κάτοχό τους, σύμφωνα με τις διατάξεις του άρθρου 12, παράγραφος 6, του κανονισμού (ΕΟΚ) 2913/92, για μια περίοδο εξήντα ημερών.

Άρθρο 3

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.»

22. Ο κανονισμός αυτός δημοσιεύθηκε στις 14 Ιουλίου 1999.

23. Το παράρτημα του κανονισμού, καθόσον έχει εν προκειμένω σημασία, παρουσιάζεται ως ακολούθως.

>lt>0

ΙΙ - Τα πραγματικά περιστατικά και το διαδικαστικό πλαίσιο

Α - Τα περιστατικά και τα προδικαστικά ερωτήματα

24. Όπως προκύπτει από τη δικογραφία, η προσφεύγουσα της κύριας δίκης (VauDe Sport GmbH & Co. KG, στο εξής: προσφεύγουσα) ζήτησε από τις αρμόδιες γερμανικές τελωνειακές αρχές την έκδοση δεσμευτικής δασμολογικής πληροφορίας για ένα είδος το οποίο περιγράφει ως εξής:

«τυσσόμενο αναπαυτικό φορητό παιδικό κάθισμα πλάτης με το ρυθμιζομένου ύψους σύστημα μεταφοράς Tergoform και με ενσωματωμένο σάκο ράχης».

25. Με δεσμευτική δασμολογική πληροφορία της 20ής Σεπτεμβρίου 1995, η Oberfinanzdirektion Koblenz, ZuVA-Außenstelle Frankfurt am Main (στο εξής: Oberfinanzdirektion) κατέταξε το είδος στη δασμολογική κλάση ΣΟ 6307 90 99 0990, περιγράφοντάς το ως εξής:

«Άλλα έτοιμα υφαντουργικά είδη, γνωστά ως αναπαυτικά φορητά παιδικά καθίσματα πλάτης [...]

- σκελετός στηρίξεως από χαλύβδινους σωλήνες (κατά την προφορική διαδικασία τούτο διορθώθηκε και διευκρινίστηκε ότι πρόκειται για "σωλήνες αλουμινίου") και από υφάσματα από συνθετικές ίνες που έχουν ενωθεί διά συρραφής·

- περιλαμβάνουν κυρίως ένα παιδικό κάθισμα, παραγεμισμένο στα πλάγια και στο ύψος της κεφαλής και εξοπλισμένο με ζώνη ασφαλείας από υφαντικές ύλες·

- κάτω από το κάθισμα υπάρχει χώρος για τη φύλαξη μικρών αντικειμένων, που κλείνει με φερμουάρ·

- έχουν παραγεμισμένους ιμάντες για τη μεταφορά και ζώνη από υφαντικές ύλες που δένει στο ύψος της κοιλιάς·

- δεν είναι χειροποίητα·

- τα μέρη από ύφασμα έχουν αποφασιστική σημασία, ενόψει του όγκου, της αξίας τους και της σπουδαιότητάς τους για τη χρησιμοποίηση του προϊόντος.»

26. ρος αιτιολόγηση της περί κατατάξεως αποφάσεως αναφέρονται διάφορες επεξηγηματικές σημειώσεις και ο γενικός περί δασμολογικής κατατάξεως κανόνας 3β. εραιτέρω, εκτίθεται ότι δεν είναι δυνατή η κατάταξη του προϊόντος στην κλάση ΣΟ 4202, όπως ισχυρίστηκε η προσφεύγουσα, δεδομένου ότι το προϊόν δεν αποτελεί σάκο ράχης και ότι στην κλάση αυτή υπάγονται μόνο τα προϊόντα που αναφέρονται ρητά εκεί. Όμως, τα φορητά παιδικά καθίσματα πλάτης δεν αναφέρονται στην κλάση ΣΟ 4202. Ως ένας άλλος κωδικός ΣΟ που μπορεί να ληφθεί υπόψη αναφέρεται η κλάση 7326 90 97.

27. Κατά τη διαδικασία επί της διοικητικής ενστάσεως που υποβλήθηκε κατά της δεσμευτικής αυτής πληροφορίας, η προσφεύγουσα επανέλαβε την άποψή της ότι ένα φορητό παιδικό κάθισμα πλάτης πρέπει να υπαχθεί στην κλάση ΣΟ 4202, διότι η χρησιμοποίηση του φορητού παιδικού καθίσματος πλάτης και τα χαρακτηριστικά του μπορούν να συγκριθούν με ενός σάκου ράχης. Και στις δύο περιπτώσεις πρόκειται για την όσο το δυνατόν άνετη και ασφαλή μεταφορά ενός φορτίου στην πλάτη.

28. Η Oberfinanzdirektion ενέμεινε, με απόφαση της 17ης Ιουνίου 1996, στην αρχική της άποψη. Κατ' αυτήν, δεν ήταν δυνατή η κατάταξη στην κλάση ΣΟ 4202, διότι αυτό θα συνεπήγετο ανεπίτρεπτη διεύρυνση του καθ' ύλην πεδίου εφαρμογής αυτής της κλάσεως.

29. Η προσφεύγουσα άσκησε προσφυγή κατά της αποφάσεως αυτής στις 17 Ιουλίου 1996. Με την εμπεριστατωμένη απόφασή του περί παραπομπής, το Hessisches Finanzgericht εκθέτει επακριβώς τις απόψεις των διαδίκων και τους λόγους για τους οποίους ήταν ενδεδειγμένη η υποβολή στο Δικαστήριο του ακόλουθου ερωτήματος:

30. «Έχει ο όρος "παρόμοια" στον κωδικό ΣΟ 4202 του Κοινού Δασμολογίου την έννοια ότι καλύπτει επίσης ένα προϊόν που περιγράφεται ως φορητό παιδικό κάθισμα πλάτης, το οποίο αποτελείται κυρίως από ένα σκελετό στηρίξεως κατασκευασμένο από σωλήνες αλουμινίου και από υφάσματα από συνθετικές ύλες - που έχουν ενωθεί διά συρραφής - και με το οποίο μπορεί να μεταφέρεται στην πλάτη ένα καθιστό παιδί, ενώ κάτω από το κάθισμα υπάρχει χώρος για τη φύλαξη μικρών αντικειμένων

ή

πρέπει το περιγραφέν προϊόν να καταταγεί, σύμφωνα με τον γενικό κανόνα 3 β, στον κωδικό ΣΟ 6307 9099 0990, που περιλαμβάνει άλλα έτοιμα υφαντουργικά είδη

ή

υπάγεται το περιγραφέν προϊόν σε άλλον κωδικό;»

Β - Η διαδικασία ενώπιον του εθνικού δικαστηρίου

31. Η προσφεύγουσα υποστηρίζει ότι, βάσει του γενικού κανόνα 3α, η περισσότερο εξειδικευμένη κλάση πρέπει να έχει προτεραιότητα έναντι της κλάσεως με γενικότερο περιεχόμενο. Δεδομένου ότι η περιγραφή του σκοπού της χρησιμοποιήσεως ενός προϊόντος είναι πάντοτε περισσότερο εξειδικευμένη από μια περιγραφή βάσει της ύλης, πρέπει εν προκειμένω να εξεταστεί αν το επίδικο είδος έχει τα αντικειμενικά χαρακτηριστικά που ορίζονται στην κλάση ΣΟ 4202 ή στην κλάση ΣΟ 9401. Μόνο στην περίπτωση κατά την οποία δεν προκύπτει ότι αυτό συμβαίνει, μπορεί να τεθεί ζήτημα κατατάξεως σύμφωνα με το είδος της ύλης.

32. Κατά την εκτίμησή της, το φορητό παιδικό κάθισμα πλάτης μπορεί κάλλιστα να αποτελεί είδος παρόμοιο με σάκο ράχης. Το Κοινό Δασμολόγιο δεν περιέχει ορισμό της έννοιας των «παρομοίων». Επομένως, για την ερμηνεία του όρου αυτού πρέπει εν προκειμένω να ληφθεί υπόψη η άποψη των οικείων οικονομικών κύκλων. Το φορητό παιδικό κάθισμα πλάτης μπορεί κάλλιστα να εξομοιωθεί με σάκο ράχης, αν ληφθεί ως βάση το κύριο χαρακτηριστικό του καθίσματος δηλαδή το πολύ ακριβό πλαίσιο μεταφοράς, το οποίο η προσφεύγουσα επεξεργάζεται και για ειδικούς σάκους ράχης για εκδρομές πεζοπορίας. Ένα πλαίσιο μεταφοράς εμπίπτει κατ' αρχάς στην έννοια των «παρομοίων», ανεξαρτήτως του αν σ' αυτό μπορούν να μεταφέρονται αντικείμενα ή και πρόσωπα. Αυτό συνεπάγεται κατάταξη στην κλάση ΣΟ 4202.

33. Κατά την προσφεύγουσα, είναι επίσης δυνατή η κατάταξη του επίμαχου προϊόντος ως καθίσματος για παιδί που μπορεί τόσο να τοποθετείται στο έδαφος όσο και να μεταφέρεται στη ράχη. Έτσι, το φορητό παιδικό κάθισμα πλάτης μοιάζει με παιδικό κάθισμα αυτοκινήτου μολονότι διαφέρει από αυτό λόγω της υπάρξεως ενός ειδικού πλαισίου μεταφοράς και του κύριου σκοπού χρησιμοποιήσεως, δηλαδή της μεταφοράς παιδιών στην πλάτη κατά τις πεζοπορίες και παρόμοιες περιστάσεις. Το γεγονός ότι το πλαίσιο μεταφοράς διαθέτει πτυσσόμενο στήριγμα προς τον σκοπό στηρίξεως στο έδαφος συνεπάγεται, κατά την προσφεύγουσα, κατάταξή του στην κλάση ΣΟ 9401 ως καθίσματος για παιδιά.

34. Αν το επίδικο φορητό παιδικό κάθισμα πλάτης καταταχθεί σύμφωνα με τη χρησιμοποιούμενη ύλη, είναι αναγκαίο να ληφθεί ως βάση η αξία και η λειτουργία της ύλης αυτής. Το πλαίσιο μεταφοράς από αλουμίνιο έχει εν προκειμένω ιδιαίτερη σημασία, διότι προσδίδει στο φορητό παιδικό κάθισμα πλάτης τον ουσιώδη χαρακτήρα του. Η κατ' αναλογία αξία των μερών στη μεταξύ τους σχέση δεν πρέπει να αποτελέσει το αποφασιστικό κριτήριο. Σε περίπτωση δασμολογικής κατατάξεως βάσει του είδους της ύλης, τα φορητά παιδικά καθίσματα πλάτης πρέπει επομένως να καταταγούν στον κωδικό ΣΟ 7616 (άλλα τεχνουργήματα από αργίλιο).

35. Η Oberfinanzdirektion ζητεί να απορριφθεί η προσφυγή. Εμμένει στην άποψή της περί της δασμολογικής κατατάξεως του προϊόντος. Εκθέτει κατ' ουσίαν ότι το φορητό παιδικό κάθισμα πλάτης δεν αποτελεί πλαίσιο για τη μεταφορά αντικειμένων, αλλά η βασική του λειτουργία συνίσταται στην ασφαλή μεταφορά παιδιών μικρής ηλικίας. Η κατάταξη στην κλάση ΣΟ 4202 δεν είναι δυνατή, διότι στο κείμενο του δασμολογίου δεν γίνεται μνεία των φορητών παιδικών καθισμάτων πλάτης.

36. Δεδομένου ότι η καθής διοικητική αρχή υπέβαλε το πρόβλημα της κατατάξεως των φορητών παιδικών καθισμάτων πλάτης στην επιτροπή δασμολογικής και στατιστικής ονοματολογίας της Επιτροπής των Ευρωπαϊκών Κοινοτήτων, η διαδικασία επί της προσφυγής ανεστάλη. Η εν λόγω επιτροπή εξέτασε στη συνέχεια το ζήτημα αυτό κατά την 171η συνεδρίασή της που πραγματοποιήθηκε στις 12 και 13 Νοεμβρίου 1998. Όπως προκύπτει από τα πρακτικά, όταν οι μετέχοντες ερωτήθηκαν σχετικά, έξι από τους εννέα μετέχοντες που εκπροσωπούσαν κατά τον χρόνο εκείνο τα κράτη μέλη εξέφρασαν την άποψη ότι το προϊόν έπρεπε να καταταγεί στην κλάση ΣΟ 6307. Αφού, με διάταξη της 17ης Δεκεμβρίου 1998, αποφασίστηκε η συνέχιση της διαδικασίας, η καθής γνωστοποίησε στο αιτούν δικαστήριο ότι η επιτροπή τελωνειακού κώδικα, κατά την 187η συνεδρίασή της (τομέας κλωστοϋφαντουργίας), που πραγματοποιήθηκε στις 29 και 30 Απριλίου 1999 στις Βρυξέλλες, συμφώνησε με 14 ψήφους υπέρ και 1 κατά, σε ένα σχέδιο κανονισμού για την κατάταξη των φορητών παιδικών καθισμάτων πλάτης. Κατά τον κανονισμό αυτό, το εν λόγω προϊόν θα πρέπει να καταταγεί, σύμφωνα με τους γενικούς κανόνες 1 και 6 για την ερμηνεία της Συνδυασμένης Ονοματολογίας, τον γενικό κανόνα 3β καθώς και άλλες αναφερόμενες ειδικότερα επεξηγηματικές σημειώσεις, στον κωδικό ΣΟ 6307 9099.

37. Το αιτούν δικαστήριο διαπιστώνει ότι το επίδικο προϊόν δεν αναγράφεται ρητώς στην κλάση 4202. Επομένως, μπορεί να καταταγεί στην κλάση αυτή μόνον εφόσον αποτελεί προϊόν που εμπίπτει στην έννοια των ρητώς αναφερομένων «παρομοίων» προϊόντων. Στις επεξηγηματικές σημειώσεις ΕΣ αναφέρονται τα προϊόντα που πρέπει να θεωρούνται ως «παρόμοια» προϊόντα υπό την έννοια του δευτέρου μέρους της κλάσεως αυτής. Όπως προκύπτει από την προσθήκη της λέξεως «και λοιπά», η απαρίθμηση αυτή δεν είναι εξαντλητική.

38. Στηριζόμενο στις ομοιότητες και τις διαφορές μεταξύ του σάκου ράχης και του φορητού παιδικού καθίσματος πλάτης, το αιτούν δικαστήριο διαπιστώνει ότι οι υφιστάμενες ομοιότητες μεταξύ των δύο προϊόντων θα μπορούσαν να έχουν ως συνέπεια την κατάταξη που ζητεί η προσφεύγουσα. άντως, την κατάταξη αυτή δεν εμποδίζουν μόνον οι διαφορές μεταξύ των δύο προϊόντων που πρέπει να θεωρηθούν σημαντικές, αλλά και το γεγονός ότι, σύμφωνα με τη διατύπωση των κλάσεων και με τις επεξηγηματικές σημειώσεις για τα περιγραφόμενα ως «παρόμοια» προϊόντα, σαφώς πρόκειται για αντικείμενα που είναι κλειστά ή μπορούν, τουλάχιστον, να κλείνουν και τα οποία προορίζονται, εν πάση περιπτώσει, για τη φύλαξη πραγμάτων. Κατά συνέπεια, η διεύρυνση της έννοιας «παρόμοια», κατά τρόπον ώστε να περιλαμβάνει το επίδικο φορητό παιδικό κάθισμα πλάτης, θα μπορούσε να συνιστά ανεπίτρεπτη διεύρυνση της δασμολογικής κλάσεως.

39. Κατά το αιτούν δικαστήριο, είναι αμφίβολο αν το φορητό παιδικό κάθισμα πλάτης μπορεί να καταταγεί στην κλάση 9401. Στην επεξηγηματική σημείωση 2 για το κεφάλαιο 94 και στις επεξηγηματικές σημειώσεις ΕΣ για το κεφάλαιο αυτό αναφέρεται ότι εδώ πρόκειται για είδη που προορίζονται για να τοποθετούνται στο δάπεδο και χρησιμοποιούνται κυρίως «ως αντικείμενα ημερήσιας χρήσεως για τον εξοπλισμό κατοικιών [...] αυτοκινήτων οχημάτων [...] και παρόμοιων μεταφορικών μέσων».

Η περιγραφή αυτή δεν προσιδιάζει στο φορητό παιδικό κάθισμα πλάτης, διότι αυτό δεν έχει κατασκευαστεί για να τοποθετείται στο δάπεδο ούτε εξυπηρετεί τον εξοπλισμό κάποιου από τους χώρους ή τα μεταφορικά μέσα που αναφέρονται στη σημείωση αυτή.

40. Κατά το αιτούν δικαστήριο, αν δεν είναι δυνατή η κατάταξη του προϊόντος στις κλάσεις 4202 και 9401 ΣΟ, το επίδικο φορητό παιδικό κάθισμα πλάτης θα πρέπει να καταταγεί σύμφωνα με τον γενικό κανόνα 2β, όπου, ενόψει της συνθέσεως του προϊόντος από διάφορες ύλες, προβλέπεται ότι η κατάταξή του πρέπει να πραγματοποιηθεί σύμφωνα με τις αρχές που διατυπώνονται στον γενικό κανόνα 3.

Ο γενικός κανόνας 3α δεν μπορεί να εφαρμοστεί στην υπό κρίση περίπτωση, δεδομένου ότι δεν υπάρχει καμία γενική ή ειδική κλάση για τα φορητά παιδικά καθίσματα πλάτης. Κατά συνέπεια, πρέπει να εξεταστεί αν μπορεί να έχει εφαρμογή ο γενικός κανόνας 3β.

41. Ο γενικός αυτός κανόνας έχει ως επακόλουθο ότι πρέπει να διαπιστωθεί αν προκύπτει αμέσως ότι τα συστατικά μέρη των φορητών παιδικών καθισμάτων πλάτης που αποτελούνται από υφαντικές ύλες προσδίδουν στο προϊόν αυτό τον ουσιώδη χαρακτήρα του, ώστε να πρέπει να καταταγεί στην κλάση 6307 ΣΟ ως υπαγόμενο στα «άλλα έτοιμα υφαντουργικά είδη». Επιπλέον, από τις επεξηγηματικές σημειώσεις ΕΣ για την κλάση 6307 ΣΟ προκύπτει ότι τα φορητά λίκνα και άλλα παρόμοια αντικείμενα για τη μεταφορά παιδιών πρέπει να κατατάσσονται στην κλάση αυτή.

42. Ωστόσο, θα πρέπει, κατά το αιτούν δικαστήριο, να ληφθεί υπόψη ότι ο γενικός αυτός κανόνας προβλέπει τρεις μεθόδους για την κατάταξη των προϊόντων που μπορούν εκ πρώτης όψεως να υπαχθούν σε πλείονες διαφορετικές κλάσεις. Συναφώς, αναφέρεται στις επεξηγηματικές σημειώσεις ΕΣ για τον γενικό κανόνα 3β.

43. Αναφερόμενο στην απόφαση επί της υποθέσεως 253/87, το αιτούν δικαστήριο εξετάζει, στη συνέχεια, ποιες από τις ύλες από τις οποίες αποτελείται το φορητό παιδικό κάθισμα του προσδίδει τον ουσιώδη χαρακτήρα του . Διαπιστώνει ότι ούτε τα μέρη που αποτελούνται από ύφασμα ούτε το πλαίσιο μεταφοράς από αλουμίνιο έχουν αποφασιστική σημασία για τις χαρακτηριστικές ιδιότητες του φορητού παιδικού καθίσματος πλάτης. Η ως εκ τούτου προκύπτουσα ισοδυναμία των συστατικών στοιχείων θα μπορούσε να συνεπάγεται, σύμφωνα με τον γενικό κανόνα 3γ, κατάταξη στην κλάση ΣΟ 7616 9099 0900.

ΙΙΙ - αρατηρήσεις που κατατέθηκαν στο Δικαστήριο

44. Η προσφεύγουσα της κύριας δίκης και η Επιτροπή κατέθεσαν γραπτές παρατηρήσεις. Ανέπτυξαν τους ισχυρισμούς τους κατά την επ' ακροατηρίου συζήτηση της 16ης Νοεμβρίου 2000.

45. Η προσφεύγουσα επαναλαμβάνει ουσιαστικά τις απόψεις που διατύπωσε κατά της Oberfinanzdirektion ενώπιον του αιτούντος δικαστηρίου. Κατ' αυτήν, από τις επεξηγηματικές σημειώσεις ΕΣ για τον γενικό κανόνα 3α προκύπτει ότι πρέπει πάντοτε να θεωρείται ως η περισσότερο εξειδικευμένη κλάση αυτή που δίνει την περισσότερο ακριβή ή πλήρη περιγραφή του οικείου προϊόντος. Δεδομένου ότι η περιγραφή βάσει του σκοπού της χρησιμοποιήσεως του προϊόντος είναι υπό το πρίσμα αυτό ειδικότερη από αυτήν που ανάγεται στη σύνθεσή του, πρέπει κατ' αρχάς να διαπιστωθεί αν το επίδικο φορητό παιδικό κάθισμα πλάτης μπορεί να υπαχθεί στην κλάση 4202 ΣΟ ή στην κλάση 9401 ΣΟ, πριν εξεταστεί η δυνατότητα κατατάξεως ανάλογα με τη σύνθεση του είδους σύμφωνα με τον γενικό κανόνα 3β.

46. Η προσφεύγουσα θεωρεί ότι ορθώς το αιτούν δικαστήριο επικεντρώνει την προσοχή του στις ομοιότητες που έχει το φορητό παιδικό κάθισμα πλάτης με τα «παρόμοια» προϊόντα που καλύπτονται από την κλάση 4202 ΣΟ. άντως, δεν συμμερίζεται τους δισταγμούς του ως προς τον κίνδυνο ανεπίτρεπτης διευρύνσεως του πεδίου εφαρμογής αυτής της κλάσεως. Η προσφεύγουσα παρατηρεί ότι, σύμφωνα με τις γενικές επεξηγηματικές σημειώσεις ΕΣ για το κεφάλαιο 42 της ΣΟ, ανήκει, ως κατασκευαστής σάκων ράχης, σε έναν επαγγελματικό κλάδο που συγγενεύει με την βυρσοδεψία. Η προσφεύγουσα έχει φθάσει στην τελειοποιημένη μορφή του επίδικου φορητού παιδικού καθίσματος πλάτης σε συνδυασμό με την κατασκευή σάκων ράχης βάσει, ιδίως, δοκιμασμένων επί πολλά έτη συστημάτων μεταφοράς για σάκους ράχης. Μολονότι ο κύριος προορισμός του φορητού παιδικού καθίσματος πλάτης είναι πράγματι η μεταφορά ενός μικρού στην ηλικία παιδιού, προορίζεται συγχρόνως και για τη μεταφορά στη ράχη αντικειμένων εντός του συνδεδεμένου με το κάθισμα χώρου φυλάξεως.

47. Η προσφεύγουσα τονίζει, ως προς την κλάση 9401 ΣΟ, ότι, σε αντίθεση προς τις εκτιμήσεις του αιτούντος δικαστηρίου, το επίδικο φορητό παιδικό κάθισμα πλάτης μπορεί επίσης, βάσει αντικειμενικών κριτηρίων, να θεωρηθεί ως κάθισμα για παιδί. Αφενός, σύμφωνα με τη σημείωση 2, δεύτερο εδάφιο, στοιχείο β_, του κεφαλαίου 94 ΣΟ, τα καθίσματα υπάγονται στις κλάσεις 9401 έως 9403 «έστω και αν είναι κατασκευασμένα για να κρεμιούνται». Αφετέρου, από το κείμενο των γενικών επεξηγηματικών σημειώσεων ΕΣ για το κεφάλαιο 94, αυτό δε σε αντίθεση προς την αντίληψη του αιτούντος δικαστηρίου, συνάγεται ότι τα καλυπτόμενα από το κεφάλαιο 94 έπιπλα, συμπεριλαμβανομένων των καθισμάτων της κλάσεως 9402 ΣΟ, πρέπει να χρησιμοποιούνται μόνον «κυρίως» ως αντικείμενα ημερήσιας χρήσεως για τον εξοπλισμό κατοικιών [...] αυτοκινήτων οχημάτων [...] και παρόμοιων μεταφορικών μέσων.

48. Κατά την προσφεύγουσα, μόνον αν το φορητό παιδικό κάθισμα πλάτης δεν μπορεί να καταταγεί σύμφωνα με τη χρήση για την οποία προορίζεται, μπορεί να εξετασθεί η κατάταξη βάσει του χρησιμοποιούμενου υλικού είτε στην κλάση 6307 ΣΟ είτε στην κλάση 7616 ΣΟ. Όμως, κατά τον γενικό κανόνα 3β, το επιμέρους τμήμα που προσδίδει στο φορητό παιδικό κάθισμα πλάτης τον ουσιώδη χαρακτήρα του είναι το ακριβό πλαίσιο μεταφοράς από αλουμίνιο. Ως εκ τούτου, όπως φρονεί η προσφεύγουσα, μόνον η κατάταξη στην κλάση 7616 ΣΟ είναι δυνατή. Δεδομένου ότι το αιτούν δικαστήριο καταλήγει στο ίδιο συμπέρασμα, κατ' εφαρμογή του γενικού κανόνα 3γ, η προσφεύγουσα στηρίζει τις συναφείς παρατηρήσεις της στη διάταξη περί παραπομπής.

49. Η προσφεύγουσα σημειώνει ακόμη ότι με έγγραφο της 26ης Ιουλίου 1999 ζήτησε από το αιτούν δικαστήριο να υποβάλει στο Δικαστήριο ένα συμπληρωματικό ερώτημα για το κύρος του κανονισμού 1529/1999 της Επιτροπής, της 13ης Ιουλίου 1999. Η διάταξη περί παραμπομπής αναφέρεται ρητώς, στη σελίδα 11, στον κανονισμό αυτόν. Αν το Δικαστήριο κρίνει ότι στο δεύτερο σκέλος του υποβληθέντος σ' αυτό ερωτήματος πρέπει να δοθεί αρνητική απάντηση, η προσφεύγουσα ζητεί να αναγνωριστεί η έλλειψη κύρους του προπαρατεθέντος κανονισμού, καθόσον αφορά τα εμπορεύματα που αναφέρονται στο σημείο 3 του παραρτήματός του.

50. Κατά την Επιτροπή, μπορούν κατ' αρχήν να ληφθούν υπόψη οι τέσσερις κλάσεις 4202, 9401, 7616 και 6307 ΣΟ για την κατάταξη του επίδικου προϊόντος.

51. Η κατάταξη στην κλάση 4202 ΣΟ πρέπει, κατά την εκτίμηση της Επιτροπής, να αποκλειστεί. Κατ' αρχάς, η κλάση 4202 ΣΟ δεν κατονομάζει τα φορητά παιδικά καθίσματα πλάτης, εκτός αν θεωρηθούν ως «παρόμοια» προϊόντα κατά την κατ' αυτήν έννοια. Η Επιτροπή υπενθυμίζει την πάγια νομολογία του Δικαστηρίου κατά την οποία, προς το συμφέρον της ασφάλειας δικαίου και της αποτελεσματικότητας του ελέγχου, το καθοριστικό κριτήριο για την κατάταξη προϊόντων πρέπει γενικώς να αναζητείται στα χαρακτηριστικά τους και στις αντικειμενικές τους ιδιότητες, όπως περιγράφονται στο κείμενο της σχετικής κλάσεως. Το φορητό παιδικό κάθισμα πλάτης δεν πληροί το κριτήριο αυτό όσον αφορά την κλάση 4202 ΣΟ. Το φορητό παιδικό κάθισμα πλάτης, ακόμη και αν φέρεται στην πλάτη ως σάκος ράχης, διαφέρει από αυτόν καθόσον διαθέτει ανοιχτό κάθισμα προοριζόμενο αποκλειστικά για τη μεταφορά ενός παιδιού. Η ύπαρξη κάτω από το κάθισμα ενός χώρου φυλάξεως που μπορεί να κλείνει, προοριζόμενου για τη μεταφορά μικρών αντικειμένων, αποτελεί ένα συμπληρωματικό στοιχείο που έχει ελάχιστη σημασία για την κατάταξη. Η κλάση 4202 ΣΟ περιλαμβάνει, κατά την Επιτροπή, μόνο προϊόντα που προορίζονται για τη μεταφορά αντικειμένων. Επιπλέον, όλα τα παρόμοια προϊόντα που αφορά η διάκριση αυτή είτε είναι κλειστά είτε μπορούν να κλείνουν. Το φορητό παιδικό κάθισμα πλάτης δεν παρουσιάζει κανένα από τα χαρακτηριστικά αυτά.

52. Η κατάταξη στην κλάση 9401 ΣΟ κατά την Επιτροπή, αποκλείεται ομοίως. Αφενός, σε αντίθεση προς τα οριζόμενα στο πρώτο εδάφιο της σημειώσεως 2 του κεφαλαίου 94 ΣΟ, το φορητό παιδικό κάθισμα πλάτης έχει σχεδιαστεί αποκλειστικώς για να φέρεται στην πλάτη, ακόμη και αν μπορεί, όπως κάθε άλλο αντικείμενο, να τοποθετηθεί στο έδαφος. Το πτυσσόμενο στήριγμα επιτελεί απλώς μια καθαρά παρεπόμενη λειτουργία. Διευκολύνει την τοποθέτηση του παιδιού στο κάθισμα μεταφοράς και εμποδίζει την ανατροπή του. Εξάλλου, το φορητό παιδικό κάθισμα πλάτης δεν πληροί τη δεύτερη σωρευτικώς προβλεπόμενη προϋπόθεση της προπαρατεθείσας σημειώσεως, διότι δεν χρησιμεύει για τον εξοπλισμό των αναφερομένων στη σημείωση αυτή κατοικιών και μεταφορικών μέσων.

53. Δεδομένου ότι δεν υφίσταται, κατά την Επιτροπή, καμία δασμολογική κλάση στην οποία μπορούν να καταταγούν φορητά παιδικά καθίσματα πλάτης με την ιδιότητά τους αυτή, η κατάταξη πρέπει να γίνει σύμφωνα με τον γενικό κανόνα 2β. Στο μέτρο όμως που το υπό κρίση φορητό παιδικό κάθισμα πλάτης είναι ένα σύνθετο προϊόν, το οποίο αποτελείται κυρίως από ύφασμα και σωλήνες αλουμινίου, ο γενικός κανόνας 2β παραπέμπει στον γενικό κανόνα 3. Δεδομένου ότι ο γενικός κανόνας 3α δεν έχει εφαρμογή, πρέπει να γίνει κατάταξη σύμφωνα με τον γενικό κανόνα 3β βάσει της ύλης και/ή του προϊόντος που προσδίδει στο είδος - εν προκειμένω στο φορητό παιδικό κάθισμα πλάτης - τον ουσιώδη χαρακτήρα του. Εν προκειμένω, ως καθοριστικά στοιχεία, σημασία έχουν το είδος και τα χαρακτηριστικά της ύλης ή του προϊόντος, το μέγεθός τους, ο όγκος τους, το βάρος τους, η αξία τους ή η σημασία τους σε σχέση με τη χρησιμοποίηση του προϊόντος. Επιπλέον, κατά την πάγια νομολογία του Δικαστηρίου, πρέπει, για την απάντηση στο ερώτημα ποια από τα προϊόντα ή ύλες που συνθέτουν το προϊόν του προσδίδουν τον ουσιώδη χαρακτήρα του, να εξετάζεται αν το προϊόν αυτό, χωρίς ένα από τα συστατικά του μέρη, διατηρεί ή όχι τον ουσιώδη χαρακτήρα του.

54. Κατά την Επιτροπή, το πλαίσιο μεταφοράς από αλουμίνιο πρέπει, εκ πρώτης όψεως, να θεωρηθεί καθοριστικό για τον ουσιώδη χαρακτήρα του υπό κρίση προϊόντος, διότι εξασφαλίζει τη σταθερότητα του φορητού παιδικού καθίσματος πλάτης. άντως, στην πραγματικότητα, μπορεί να πραγματοποιηθεί η μεταφορά ενός μωρού στην πλάτη μόνο με το ύφασμα. Το πλαίσιο από αλουμίνιο παρέχει σταθερότητα, στήριξη και άνεση, πλην όμως δεν είναι απολύτως απαραίτητο για τη μεταφορά ενός παιδιού. Όσον αφορά τα κριτήρια του μεγέθους, του βάρους και της αξίας των διαφόρων συστατικών, καθοριστικό, κατά την Επιτροπή, είναι το ύφασμα και όχι το πλαίσιο μεταφοράς από αλουμίνιο.

55. Μολονότι η Επιτροπή έχει συνείδηση του ότι η άποψή της διαφέρει από την αντίληψη του αιτούντος δικαστηρίου, η οποία με την εφαρμογή του γενικού κανόνα 3γ τείνει προς την κατάταξη του φορητού παιδικού καθίσματος πλάτης στην κλάση 7616 ΣΟ, θεωρεί ότι το είδος εμπίπτει στην κλάση 6307 ΣΟ, σύμφωνα με τον γενικό κανόνα 3β, αυτό δε βάσει της εκτιμήσεως ότι το ύφασμα αποτελεί το καθοριστικό κριτήριο λόγω της σημασίας του για τη χρησιμοποίηση του προϊόντος.

56. Επιπλέον, η κατάταξη αυτή θα μπορούσε να στηριχθεί στο σημείο 17 των επεξηγηματικών σημειώσεων ΕΣ για την κλάση 6307 ΣΟ, κατά την οποία στην κλάση αυτή υπάγονται «φορητά λίκνα και παρόμοια μέσα για τη μεταφορά παιδιών».

57. Η Επιτροπή ισχυρίζεται ότι προέβη σε παρεμφερή ανάλυση βάσει του κανονισμού 1529/1999, ο οποίος κατατάσσει ένα πανομοιότυπο με το επίδικο στην κύρια δίκη προϊόν κατ' εφαρμογήν ιδίως του γενικού κανόνα 3β, στην κλάση 6307 ΣΟ.

58. Η Επιτροπή έχει εξάλλου συνείδηση του γεγονότος ότι ένας κανονισμός που ορίζει λεπτομερέστερα τις προϋποθέσεις για την κατάταξη ενός προϊόντος σε συγκεκριμένη δασμολογική κλάση έχει συστατικό χαρακτήρα και δεν μπορεί να έχει αναδρομική ισχύ.

59. Επειδή στην παρούσα υπόθεση σημασία μπορεί να έχουν μόνον οι κλάσεις 6307 ΣΟ και 7616 ΣΟ, το βασικό ζήτημα, όπως καταλήγει η Επιτροπή, της επιλογής μεταξύ των δύο αυτών κλάσεων είναι αν ένα παιδί μπορεί να μεταφέρεται σε ένα φορητό παιδικό κάθισμα πλάτης που δεν έχει μεταλλικό πλαίσιο. Βάσει του κανονισμού 1529/1999, ο οποίος στηρίζεται σε μια ανάλυση, ως προς την οποία 14 κράτη μέλη ακολούθησαν τη συλλογιστική της Επιτροπής στα πλαίσια της διαδικασίας που προβλέπεται στο άρθρο 10, παράγραφος 1, του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη Συνδυασμένη Ονοματολογία και το Κοινό Δασμολόγιο (EE L 256, σ. 1), και λαμβανομένου υπόψη του σημείου 17 των επεξηγηματικών σημειώσεων ΕΣ για την κλάση 6307 ΣΟ, η απάντηση θα πρέπει να είναι καταφατική.

60. Η Επιτροπή έχει συνείδηση του γεγονότος ότι το αιτούν δικαστήριο κλίνει προς αρνητική απάντηση στο ανωτέρω βασικό ζήτημα.

61. Για τον λόγο αυτό, προτείνει να δοθεί στο προδικαστικό ερώτημα η ακόλουθη απάντηση:

«Όσον αφορά την κατάταξη ενός προϊόντος, το οποίο αναφέρεται ως φορητό παιδικό κάθισμα πλάτης και αποτελείται κυρίως από ένα πλαίσιο μεταφοράς από σωλήνες αλουμινίου και υφάσματα από συνθετικές ύλες - που έχουν ενωθεί διά συρραφής - και με το οποίο μπορεί να μεταφέρεται στην πλάτη ένα καθιστό παιδί, ενώ κάτω από το κάθισμα υπάρχει χώρος για φύλαξη μικρών αντικειμένων, το αιτούν δικαστήριο καλείται να αποφανθεί αν, ενόψει του συνόλου των συστατικών στοιχείων, το πλαίσιο μεταφοράς από αλουμίνιο είναι πράγματι απολύτως απαραίτητο για τη μεταφορά ενός μωρού.

Αν, εντούτοις, το αιτούν δικαστήριο καταλήξει στο συμπέρασμα ότι το πλαίσιο μεταφοράς από αλουμίνιο δεν είναι απολύτως απαραίτητο για τη χρησιμοποίηση του φορητού παιδικού καθίσματος πλάτης, το κάθισμα αυτό πρέπει, κατ' εφαρμογήν του γενικού κανόνα 3β, να καταταγεί στην κλάση 6307.

Αντιθέτως, αν το αιτούν δικαστήριο καταλήξει στο συμπέρασμα ότι αυτό δεν συμβαίνει, το κάθισμα για παιδί θα πρέπει να καταταγεί στην κλάση 7616, κατ' εφαρμογή του γενικού κανόνα 3γ.»

IV - Εκτίμηση

62. Μπορεί ένα φορητό παιδικό κάθισμα πλάτης, όπως αυτό περιγράφεται στη διάταξη περί παραπομπής του αιτούντος δικαστηρίου, να καταταγεί βάσει των αντικειμενικών χαρακτηριστικών και ιδιοτήτων του ή πρέπει να καταταγεί σύμφωνα με την ύλη ή το προϊόν που του προσδίδει τον ουσιώδη χαρακτήρα του, εφόσον αυτό μπορεί να εντοπισθεί;

63. Το ερώτημα αυτό διχάζει τους διαδίκους της κύριας δίκης. Η προσφεύγουσα έχει τη γνώμη ότι τα αντικειμενικά χαρακτηριστικά και οι ιδιότητες του επίδικου είδους συνεπάγονται κατάταξη στην κλάση 4202 ΣΟ ή, επικουρικώς, στην κλάση 9401 ΣΟ. Η καθής, αντιθέτως, υποστηρίζει ότι οι αντικειμενικές ιδιότητες και τα αντικειμενικά χαρακτηριστικά του φορητού παιδικού καθίσματος πλάτης δεν επιτρέπουν μια τέτοια κατάταξη, διότι αυτή δεν συνάδει με την περιγραφή των εμπορευμάτων που περιέχεται στις κλάσεις 4202 ΣΟ και 9401 ΣΟ. Κατάταξη βάσει της ύλης ή του προϊόντος που προσδίδει στο προϊόν τον ουσιώδη χαρακτήρα του θα είχε ως συνέπεια εφαρμογή της κλάσεως 6307 ΣΟ.

64. Με τη σαφή αιτιολόγηση της διατάξεως περί παραπομπής, το αιτούν δικαστήριο εκθέτει αναλυτικά γιατί, κατά την κρίση του, ανακύπτουν δικαιολογημένες αμφιβολίες ως προς την ορθότητα μιας ενδεχόμενης κατατάξεως του φορητού παιδικού καθίσματος πλάτης στην κλάση 4202 ΣΟ και την κλάση 9401 ΣΟ. ροδήλως, θεωρεί ότι τα επιχειρήματα που προβάλλονται κατά της κατατάξεως στην κλάση 9401 ΣΟ είναι τόσο ισχυρά, ώστε περιορίζει το πρώτο σκέλος του υποβληθέντος στο Δικαστήριο ερωτήματος στην ενδεχόμενη κατάταξη του επίδικου είδους στην κλάση 4202 ΣΟ.

65. Αν υιοθετηθεί η συλλογιστική του αιτούντος δικαστηρίου και θεωρηθεί κατ' αρχάς ότι η δυνατότητα κατατάξεως περιορίζεται στην κλάση 4202 ΣΟ, επιβάλλεται η διαπίστωση ότι το προϊόν «φορητό παιδικό κάθισμα πλάτης» δεν αναφέρεται ρητώς στα απαριθμούμενα στην περιγραφή της εν λόγω κλάσεως προϊόντα.

66. Στη συνέχεια, ανακύπτει το ερώτημα αν ένα φορητό παιδικό κάθισμα πλάτης όπως το επίδικο μπορεί να καλύπτεται από τις λέξεις «και παρόμοια» στο τέλος της δασμολογικής κλάσεως. Μόνο τότε θα μπορούσε να καταταγεί στην κλάση 4202 ΣΟ ως παρόμοιο προϊόν προς αυτά που ρητώς κατονομάζονται στην κλάση αυτή.

67. άντως, πριν εξετάσω το ζήτημα αν το φορητό παιδικό κάθισμα πλάτης μπορεί να θεωρηθεί ως παρόμοιο προϊόν, ενδείκνυται να διατυπωθούν εν παρόδω ορισμένες γενικές παρατηρήσεις στο πλαίσιο της ερμηνείας όρων που συνεπάγονται μια ασυνήθιστη διεύρυνση της απαριθμήσεως μεγάλου αριθμού ετερογενών προϊόντων.

68. Αν ο όρος «παρόμοια» θεωρηθεί ότι αφορά τα ιδιαίτερα χαρακτηριστικά συγκεκριμένου προϊόντος ή συγκεκριμένου συνόλου προϊόντων της δεδομένης απαριθμήσεως, δημιουργείται ο κίνδυνος να καταστούν συγκεχυμένες οι αντικειμενικές ιδιότητες και χαρακτηριστικά που έχουν, κατ' αρχήν, από κοινού όλα τα προϊόντα που περιλαμβάνονται σ' αυτή την απαρίθμηση.

69. Σ' αυτό αντιτίθεται η πάγια νομολογία του Δικαστηρίου, όπως, μεταξύ άλλων, προκύπτει από την απόφαση Rank Xerox κατά την οποία, «[...] χάριν της ασφαλείας δικαίου και προς διευκόλυνση των ελέγχων, το αποφασιστικό κριτήριο για τη δασμολογική κατάταξη των εμπορευμάτων πρέπει γενικά να αναζητείται στα αντικειμενικά τους χαρακτηριστικά και ιδιότητες, όπως ορίζονται στην κλάση του Κοινού Δασμολογίου και των σημειώσεων επί των τμημάτων ή των κεφαλαίων».

70. Επομένως, πρέπει να εξεταστεί ποιες αντικειμενικές ιδιότητες και ποια αντικειμενικά χαρακτηριστικά έχουν από κοινού τα απαριθμούμενα στην κλάση 4202 ΣΟ προϊόντα. Στη συνέχεια, μπορεί, βάσει αυτής της εξετάσεως, να διαπιστωθεί τι πράγματι και τι όχι μπορεί να καλύπτεται από τις λέξεις «και παρόμοια».

71. Τα απαριθμούμενα στην κλάση 4202 προϊόντα έχουν ως κοινό χαρακτηριστικό ότι σχεδόν άνευ εξαιρέσεως είναι κλειστά ή μπορούν να κλείνουν και ότι προορίζονται για τη φύλαξη και/ή μεταφορά αγαθών.

72. Στο ίδιο συμπέρασμα οδηγούν και οι επεξηγηματικές σημειώσεις ΕΣ ως προς τον όρο «παρόμοια». Και αυτές επίσης αφορούν σχεδόν αποκλειστικά προϊόντα που είναι κλειστά ή μπορούν να κλείνουν και προορίζονται για τη φύλαξη και/ή μεταφορά αγαθών. Κατά την πάγια νομολογία του Δικαστηρίου, αποτελούν «σημαντικά στοιχεία για την ενιαία εφαρμογή του Δασμολογίου και μπορούν να θεωρηθούν γι' αυτό τον λόγο ως χρήσιμα για την ερμηνεία του στοιχεία» .

73. Συνάγω συναφώς, όπως και η Επιτροπή, ότι τα καθίσματα για παιδί, όπως το επίδικο, δεν μπορούν να καταταγούν στην κλάση 4202 ΣΟ. Το προϊόν αυτό είναι, σύμφωνα με τα αντικειμενικά του χαρακτηριστικά, ανοιχτό και προορίζεται για τη μεταφορά παιδιών μικρής ηλικίας. Η κατάταξή του στην κλάση 4202 ΣΟ συνεπάγεται, επομένως, ανεπίτρεπτη διεύρυνση αυτής της κλάσεως.

74. Ούτε μπορεί, ενόψει των ανωτέρω, να γίνει δεκτή η συλλογιστική της καθής, κατά την οποία οι αντιστοιχίες μεταξύ του επίδικου καθίσματος για παιδί και των προοριζόμενων για πεζοπόρες εκδρομές σάκων ράχης καθιστούν πάντως δυνατή την κατάταξη του καθίσματος για παιδί στην κλάση 4202 ΣΟ.

75. ρώτον, η συλλογιστική αυτή παραβλέπει ότι για να κριθεί αν ένα προϊόν αποτελεί «παρόμοιο» προϊόν κατά την έννοια της περιγραφής που περιέχεται στην κλάση 4202 ΣΟ δεν πρέπει πράγματι να αναζητείται μια σύνδεση με τα ιδιαίτερα χαρακτηριστικά ορισμένου προϊόντος, αλλά με τα αντικειμενικά χαρακτηριστικά τα οποία έχουν από κοινού όλα τα αναφερόμενα στην κλάση αυτή προϊόντα.

76. Δεύτερον, και κατά τη συλλογιστική αυτή το κάθισμα για παιδί δεν πληροί τις προϋποθέσεις που πρέπει να ισχύουν όσον αφορά ένα σάκο ράχης που εμπίπτει στην έννοια των «παρομοίων» προϊόντων: δεν μπορεί να κλείνει και δεν προορίζεται για τη μεταφορά αγαθών.

77. Το γεγονός ότι κάτω από το επίδικο φορητό παιδικό κάθισμα πλάτης υπάρχει και ένας χώρος φυλάξεως στον οποίο μπορούν να μεταφέρονται μικρά αντικείμενα ουδόλως επηρεάζει τον χαρακτηρισμό και την κατάταξη του προϊόντος. Τα κύρια αντικειμενικά γνωρίσματα του προϊόντος το χαρακτηρίζουν ως φορητό παιδικό κάθισμα πλάτης και ως τέτοιο πρέπει να καταταγεί.

78. Το συμπέρασμά μου είναι ότι στο πρώτο σκέλος του υποβληθέντος στο Δικαστήριο ερωτήματος πρέπει να δοθεί η ακόλουθη απάντηση:

«Ο όρος "παρόμοια" στον κωδικό ΣΟ 4202 του Κοινού Δασμολογίου αφορά προϊόντα τα οποία ως κοινά χαρακτηριστικά έχουν το ότι είναι κλειστά ή μπορούν να κλείνουν και προορίζονται για τη φύλαξη και/ή τη μεταφορά αντικειμένων. Ένα είδος που περιγράφεται ως φορητό παιδικό κάθισμα πλάτης, το οποίο αποτελείται κυρίως από ένα πλαίσιο στηρίξεως κατασκευασμένο από σωλήνες αλουμινίου και από υφάσματα από συνθετικές ύλες - που έχουν ενωθεί διά συρραφής - και με το οποίο μπορεί να μεταφέρεται στην πλάτη ένα καθιστό παιδί, ενώ κάτω από το κάθισμα υπάρχει χώρος για τη φύλαξη μικρών αντικειμένων, στερείται των αντικειμενικών ιδιοτήτων που δικαιολογούν κατάταξη στον κωδικό ΣΟ 4202.»

79. Στο πλαίσιο της κύριας δίκης ανέκυψε επίσης το ερώτημα αν το φορητό παιδικό κάθισμα πλάτης μπορεί να καταταγεί ως «κάθισμα» στην κλάση 9401 ΣΟ.

80. Το δικαστήριο της κύριας δίκης και η Επιτροπή θεωρούν, βάσει των αυτών επιχειρημάτων, πολύ αμφίβολη, αν όχι αδύνατη, την κατάταξη του επίμαχου φορητού παιδικού καθίσματος πλάτης στην κλάση αυτή. Η άποψή τους είναι ορθή.

81. Τόσο η σημείωση 2 του κεφαλαίου 94 όσο και οι επεξηγηματικές σημειώσεις ΕΣ για το κεφάλαιο αυτό ρητώς εμποδίζουν μια τέτοια κατάταξη: «τα είδη που αναφέρονται στην κλάση 9401 πρέπει κατ' αρχήν να είναι κατασκευασμένα για να τοποθετούνται στο δάπεδο και χρησιμοποιούνται κυρίως ως αντικείμενα ημερήσιας χρήσεως για τον εξοπλισμό κατοικιών, [...] αυτοκινήτων οχημάτων, [...] και παρόμοιων μεταφορικών μέσων».

82. Δεδομένου ότι το φορητό παιδικό κάθισμα πλάτης δεν προορίζεται πράγματι για να τοποθετείται στο δάπεδο ούτε σκοπεί στον εξοπλισμό κατοικιών, αυτοκινήτων και παρόμοιων μεταφορικών μέσων, δεν μπορεί να θεωρηθεί ότι είναι δυνατή η κατάταξη στην κλάση 9401.

83. Ούτε ο ισχυρισμός της προσφεύγουσας ότι το φορητό παιδικό κάθισμα πλάτης έχει, σύμφωνα με τα αντικειμενικά χαρακτηριστικά του, διπλό προορισμό και, επομένως, μπορεί να καταταγεί στην κλάση 9401 ΣΟ, μπορεί να γίνει δεκτός. Το ότι προβλέπεται ένα πτυσσόμενο στήριγμα που καθιστά δυνατή την τοποθέτηση στο δάπεδο δεν επηρεάζει τον κύριο χαρακτηριστικό του προορισμό για τη μεταφορά του στην πλάτη. αράλληλα και η δεύτερη προβλεπόμενη σωρευτικώς προϋπόθεση, δηλαδή ότι το οικείο κάθισμα «κυρίως» πρέπει να χρησιμοποιείται για τον εξοπλισμό κατοικιών, αυτοκινήτων οχημάτων και παρόμοιων μεταφορικών μέσων, εμποδίζει την κατάταξη του φορητού παιδικού καθίσματος πλάτης στην κλάση 9401 ΣΟ.

84. Δεδομένου ότι το δικαστήριο της κύριας δίκης αποκλείει κατά το μάλλον ή ήττον την κατάταξη στην κλάση 9401 ΣΟ και ούτε θέτει ρητώς ερώτημα, παρέλκει η εξέταση του ζητήματος αυτού από το Δικαστήριο.

85. Εντούτοις, λαμβανομένου υπόψη ότι για την κατάταξη του φορητού παιδικού καθίσματος πλάτης βάσει των αντικειμενικών του χαρακτηριστικών και της χρήσεως για την οποία προορίζεται μόνον οι κλάσεις 4202 ΣΟ και 9401 ΣΟ μπορούν να ληφθούν υπόψη και λόγω του ότι τόσο η προσφεύγουσα της κύριας δίκης όσο και η Επιτροπή στις γραπτές - και προφορικές - τους παρατηρήσεις σαφώς θεωρούν ότι είναι δυνατή η υπαγωγή στην κλάση 9401 ΣΟ, πρέπει να γίνει σχετικώς ρητή μνεία στο διατακτικό της αποφάσεως.

86. Η πρότασή μου έχει εν προκειμένω ως εξής:

«Το επίδικο φορητό παιδικό κάθισμα πλάτης δεν έχει ούτε τις ιδιότητες που καθιστούν δυνατή την κατάταξη στον κωδικό ΣΟ 9401 διότι δεν προορίζεται για να τοποθετείται στο δάπεδο ούτε χρησιμεύει κυρίως για τον εξοπλισμό κατοικιών, αυτοκινήτων οχημάτων και παρόμοιων μεταφορικών μέσων.»

87. Επομένως, δεδομένου ότι δεν υφίσταται καμία ειδική δασμολογική κλάση στην οποία μπορεί να καταταγεί το φορητό παιδικό κάθισμα πλάτης, πρέπει για την κατάταξή του να εξεταστούν περαιτέρω οι γενικοί κανόνες για την ερμηνεία της Συνδυασμένης Ονοματολογίας.

88. Όσον αφορά τα αποτελούμενα από διάφορα στοιχεία προϊόντα όπως το επίδικο, ο γενικός κανόνας 2β παραπέμπει στον γενικό κανόνα 3. Συναφώς, δεν έχει εφαρμογή ο γενικός κανόνας 3α, διότι αφορά την κατάταξη σε κλάσεις με εξειδικευμένες περιγραφές. Κατά συνέπεια, πρέπει, κατ' αρχάς, να εξακριβωθεί αν είναι δυνατή κατάταξη κατ' εφαρμογή του γενικού κανόνα 3β.

89. Δυνάμει του γενικού αυτού κανόνα ερμηνείας, είναι ανάγκη για τη δασμολογική κατάταξη ενός προϊόντος να εξακριβωθεί ποια από τις ύλες που το αποτελούν είναι αυτή που του προσδίδει τον ουσιώδη χαρακτήρα του. ρος τούτο, πρέπει να εξεταστεί αν το προϊόν εξακολουθεί να διατηρεί τις ιδιότητες που το χαρακτηρίζουν, χωρίς το ένα ή το άλλο από τα συστατικά του στοιχεία (βλ. την υπόθεση Sportex, προπαρατεθείσα στην υποσημείωση 1, σκέψη 8).

90. Η απάντηση στο ερώτημα ποια είναι η ύλη η οποία προσδίδει στο επίδικο φορητό παιδικό κάθισμα πλάτης τον ουσιώδη χαρακτήρα του διχάζει την προσφεύγουσα, την Επιτροπή και το αιτούν δικαστήριο.

91. Η Επιτροπή, ισχυριζόμενη ότι το ύφασμα έχει καθοριστική σημασία για τον χαρακτήρα του φορητού παιδικού καθίσματος πλάτης, υποστηρίζει την κατάταξη στην κλάση 6307 ΣΟ. Η προσφεύγουσα έχει τη γνώμη ότι το πλαίσιο μεταφοράς από αλουμίνιο αποτελεί το αποφασιστικό στοιχείο. Κατά συνέπεια, προκρίνει την κλάση 7616 ΣΟ. Το αιτούν δικαστήριο διαπιστώνει ότι ούτε το ύφασμα ούτε το πλαίσιο μεταφοράς είναι καθοριστικά για τον χαρακτήρα του προϊόντος. Κατ' εφαρμογή του γενικού κανόνα 3γ, κλίνει προς την κατάταξη στην κλάση 7616 ΣΟ.

92. Η απάντηση στο ερώτημα ποια συστατική ύλη είναι καθοριστική για τον χαρακτήρα του επίδικου φορητού παιδικού καθίσματος πλάτης απαιτεί τελικά κρίση των πραγματικών δεδομένων, όπως ορθώς παρατηρεί η Επιτροπή. αρά ταύτα, είναι δυνατόν να ορισθούν ακριβέστερα οι αρχές που έχουν εφαρμογή για τον σκοπό αυτό.

93. Τόσο η προσφεύγουσα όσο και η Επιτροπή αποδίδουν, με τις παρατηρήσεις τους, μεγάλη σημασία στη λειτουργία που επιτελεί για το φορητό παιδικό κάθισμα πλάτης το πλαίσιο μεταφοράς από αλουμίνιο. Η προσφεύγουσα επιδιώκει να καταδείξει ότι το πλαίσιο αυτό μεταφοράς είναι καθοριστικό για τις πλέον σημαντικές ιδιότητες του καθίσματος. Η Επιτροπή, αντιθέτως, προσπαθεί να καταδείξει ότι και χωρίς ένα τέτοιο πλαίσιο μεταφοράς μπορεί ένα παιδί να μεταφέρεται στην πλάτη εντός μεταφορικού μέσου που αποτελείται εξ ολοκλήρου από ύφασμα.

94. ροφανώς, έχουν εν προκειμένω προ οφθαλμών την προπαρατεθείσα σκέψη του Δικαστηρίου στην απόφαση Sportex: «είναι ανάγκη, για τη δασμολογική κατάταξη ενός προϊόντος, να εξακριβωθεί αν το προϊόν θα εξακολουθούσε να διατηρεί ή όχι τις ιδιότητες που το χαρακτηρίζουν, χωρίς το ένα ή το άλλο από τα συστατικά του στοιχεία». Η κατευθυντήρια γραμμή που χαράσσει εν προκειμένω το Δικαστήριο πρέπει πάντως, όπως αντιλαμβάνομαι, να εφαρμοστεί στο πλαίσιο της διατυπώσεως και των κλάσεων της ΣΟ.

95. Κατά την κρίση του ζητήματος αν ένα είδος μπορεί να θεωρηθεί ότι υπάγεται σε μια από τις κλάσεις του κεφαλαίου 63 ΣΟ, πρέπει να ληφθεί υπόψη η σχέση μεταξύ, αφενός, της σημειώσεως 1 αυτού του κεφαλαίου - «τμήμα Ι, που περιλαμβάνει είδη από οποιοδήποτε ύφασμα, εφαρμόζεται μόνο στα έτοιμα είδη» - και, αφετέρου, της περιγραφής των προϊόντων που υπάγονται στις κλάσεις του τμήματος Ι, δηλαδή στις κλάσεις 6301 ΣΟ έως 6307 ΣΟ.

96. Στις κλάσεις αυτές περιγράφονται διάφορα είδη, στα οποία το ύφασμα από το οποίο κυρίως αποτελούνται προσδίδει τις κυριότερες ιδιότητές τους, τα οποία όμως κατά τη χρησιμοποίησή τους χρειάζονται κατά κανόνα ένα πλαίσιο από μέταλλο, ξύλο ή πλαστική ύλη, προς τον σκοπό είτε στηρίξεως του υφάσματος είτε προσαρτήσεώς του [π.χ., υπερθέματα παραπετασμάτων, που περιγράφονται στην κλάση 6303 ΣΟ ή καλυμμάτων, εξωτερικών παραπετασμάτων (τεντών) και ειδών για κατασκήνωση στην κλάση 6306 ΣΟ.

97. Από τις επεξηγηματικές σημειώσεις ΕΣ για την κλάση 6307 ΣΟ προκύπτει ότι στην κλάση αυτή υπάγονται επίσης είδη τα οποία αποτελούνται κατ' εξοχήν από ύφασμα το οποίο και τους προσδίδει τις χαρακτηριστικές τους ιδιότητες, των οποίων όμως η χρήση διευκολύνεται συχνά στην πράξη από ένα πλαίσιο που αποτελείται από άλλο υλικό, όπως τα «φορητά λίκνα και άλλα παρόμοια αντικείμενα για τη μεταφορά παιδιών».

98. Αν θεωρηθεί ότι ως προς τα είδη αυτά το υλικό στηρίξεως είναι τουλάχιστον εξίσου καθοριστικό για τα χαρακτηριστικά τους, αυτό θα είχε ως αποτέλεσμα ότι δεν μπορούν να καταταγούν στην κλάση 6307 ΣΟ. Εντούτοις, μια τέτοια συνέπεια δεν εναρμονίζεται προς την οικονομία και το γράμμα του κεφαλαίου 63, ειδικότερα δε της κλάσεως 6307 ΣΟ, όπως διευκρινίζεται στην προπαρατεθείσα σημείωση της ΣΟ και στις επεξηγηματικές σημειώσεις ΕΣ.

99. Κατά συνέπεια, καταλήγω στο ακόλουθο συμπέρασμα:

«Ένα φορητό παιδικό κάθισμα πλάτης που αποτελείται ως επί το πλείστον από ύφασμα το οποίο επίσης είναι καθοριστικό για τις χαρακτηριστικές του ιδιότητες πρέπει να υπαχθεί στον κωδικό ΣΟ 6307, ακόμη και αν κατά τη χρησιμοποίησή του είναι χρήσιμα ή αναγκαία τμήματα που αποτελούνται από άλλο υλικό.»

100. Τέλος, θα κάνω μια ακόμη παρατήρηση ως προς τον κανονισμό 1529/1999, στον οποίο αναφέρθηκαν η προσφεύγουσα και η Επιτροπή. Ο κανονισμός αυτός ορίζει, στο παράρτημά του, ότι τα φορητά παιδικά καθίσματα πλάτης κατατάσσονται στον κωδικό ΣΟ 6307.

101. Η Επιτροπή επικαλείται το ιστορικό θεσπίσεως του κανονισμού αυτού για να στηρίξει την άποψή της για την κατάταξη του επίδικου φορητού παιδικού καθίσματος πλάτης. Η προσφεύγουσα ζητεί από το Δικαστήριο να αναγνωρίσει ότι ο κανονισμός αυτός στερείται κύρους.

102. Ο εν λόγω κανονισμός άρχισε να ισχύει πριν από τα πραγματικά περιστατικά της υποθέσεως της κύριας δίκης. Το αιτούν δικαστήριο, στη διάταξη περί παραπομπής, δεν αναφέρεται σ' αυτόν.

103. Επομένως, από τον κανονισμό αυτόν, ο οποίος, όπως η Επιτροπή παρατηρεί, ενεργεί μόνο συστατικώς και δεν έχει αναδρομική ισχύ, δεν μπορεί να συναχθεί κανένα επιχείρημα για την απάντηση στα προδικαστικά ερωτήματα που υποβλήθηκαν στο Δικαστήριο .

104. Το αίτημα για την κρίση του κύρους του κανονισμού υπερβαίνει το πλαίσιο που οριοθετείται από τα υποβληθέντα προδικαστικά ερωτήματα. Επομένως, κατά πάγια νομολογία, πρέπει να απορριφθεί .

V - ρόταση

Υπό το φως των ανωτέρω παρατηρήσεων, προτείνω στο Δικαστήριο να απαντήσει στο προδικαστικό ερώτημα του Hessisches Finanzgericht ως εξής:

«1) Ο όρος "παρόμοια" στον κωδικό ΣΟ 4202 του Κοινού Δασμολογίου αφορά προϊόντα τα οποία ως κοινά χαρακτηριστικά έχουν το ότι είναι κλειστά ή μπορούν να κλείνουν και προορίζονται για τη φύλαξη και/ή τη μεταφορά αντικειμένων. Ένα είδος που περιγράφεται ως φορητό παιδικό κάθισμα πλάτης, το οποίο αποτελείται κυρίως από ένα πλαίσιο στηρίξεως κατασκευασμένο από σωλήνες αλουμινίου και από υφάσματα από συνθετικές ύλες - που έχουν ενωθεί διά συρραφής - και με το οποίο μπορεί να μεταφέρεται στην πλάτη ένα καθιστό παιδί, ενώ κάτω από το κάθισμα υπάρχει χώρος για τη φύλαξη μικρών αντικειμένων, στερείται των αντικειμενικών ιδιοτήτων που δικαιολογούν κατάταξη στον κωδικό ΣΟ 4202. Το επίδικο φορητό παιδικό κάθισμα πλάτης δεν έχει ούτε τις ιδιότητες που καθιστούν δυνατή την κατάταξη στον κωδικό ΣΟ 9401 διότι δεν προορίζεται για να τοποθετείται στο δάπεδο ούτε χρησιμεύει κυρίως για τον εξοπλισμό κατοικιών, αυτοκινήτων οχημάτων και παρόμοιων μεταφορικών μέσων.

2) Ένα φορητό παιδικό κάθισμα πλάτης που αποτελείται ως επί το πλείστον από ύφασμα το οποίο επίσης είναι καθοριστικό για τις χαρακτηριστικές του ιδιότητες πρέπει να υπαχθεί στον κωδικό ΣΟ 6307, ακόμη και αν κατά τη χρησιμοποίησή του είναι χρήσιμα ή αναγκαία τμήματα που αποτελούνται από άλλο υλικό.»